Diari Oficial de la Generalitat Valenciana


Sumari del DOGV 3427, del 04-02-1999 (1998/11829)

Informació pública de les bases que han de regir la convocatòria per a proveir en propietat una plaça de subinspector de la Policia Local.
------------------------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11707


Data del document
:   04-02-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * concurs administratiu
    * administració local
    * policia

Informació pública de les bases que han de regir la convocatòria per a proveir en propietat una plaça de subinspector de la Policia Local. [1998/S11427]
  
L'Ajuntament Ple de València, en sessió de data 24 de juliol de 1998, va aprovar les següents:
  
Bases que han de regir la convocatòria per a proveir en propietat una plaça de subinspector de la Policia Local.
  
És objecte de les presents bases, aprovades pel Ple de la corporació el dia 24 de juliol de 1998, la provisió en propietat d'una plaça de subinspector de la Policia Local, de l'escala d'administració especial, subescala de serveis especials, classe Policia Local i els seus auxiliars, escala superior, grup A de titulació de l'article 25 de la Llei 30/1984, de 2 d'agost, i 14 de la Llei 2/1990, de Coordinació de la Policia Local; la plaça serà provista per promoció interna.
  
El procediment selectiu serà el de concurs oposició.
  
Normes generals
  
Primera. Nombre màxim de places a proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
Segona. Requisits dels aspirants
  
Per a ser admés a aquest procés selectiu per a l'accés a la funció pública local, caldrà complir els següents requisits, referits al dia d'acabament del termini de presentació d'instàncies.
  
Per al torn de promoció interna:
  
a) Ser funcionari de carrera integrat en la subescala de serveis especials, policia local, de l'escala superior, categoria oficial, en l'Ajuntament de València.
  
b) Estar en possessió del títol de doctor, llicenciat, enginyer, arquitecte o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.
  
c) Haver romàs, almenys dos anys, com a funcionari de carrera en la categoria d'oficial.
  
d) No patir cap malaltia ni defecte físic que impedisquen el normal exercici de les funcions pròpies de la categoria de subinspector, d'acord amb el quadre d'exclusions mèdiques establit en els annexos II i III d'aquestes bases.
  
e) No trobar-se suspés en ferm ni inhabilitat per a l'exercici de les funcions públiques.
  
f) Estar en possessió dels permisos de conducció de vehicles de les classes A-2 i B-2 o si s'escau A del Reial Decret 772/1997, de 30 de maig, pel qual s'aprova el Reglament General de Conductors i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
Tercera. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'oficina d'informació municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 6.000 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.
  
Els esmentats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
També s'haurà de presentar en optar pel torn de promoció interna, el currículum i la documentació acreditativa dels mèrits degudament compulsats en sobre tancat. No es tindrà en compte cap mèrit que no s'acredite en aquest moment.
  
Quarta. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.
  
Expirat aquest termini, per resolució, es declararà aprovada provisionalment la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base novena. En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, la dita resolució es publicarà en el Butlletí Oficial de la Província o es notificarà individualment als directament afectats.
  
Cinquena. Tribunal
  
El tribunal per a aquesta selecció estarà integrat pels següents membres, tots amb veu i vot:
  
Presidenta titular: alcaldessa de la corporació.
  
President suplent: regidor delegat de l'Àrea d'Administració General o membre de la corporació en qui delegue la presidenta titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: l'inspector cap del cos de la Policia Local de la corporació o, si no n'hi ha, un funcionari d'aquesta corporació d'igual o superior categoria que la que es convoca i pertanyent a la mateixa àrea de coneixements.
  
Suplent: un subinspector de la Policia Local de la corporació o, si no n'hi ha, un funcionari de carrera d'aquesta corporació d'igual o superior categoria que la que es convoca i pertanyent a la mateixa àrea de coneixements.
  
Titular: un representant del professorat oficial designat per l'Institut Valencià de Seguretat Pública que posseïsca titulació igual o superior a la requerida per a subinspector i corresponent a la mateixa àrea de coneixements.
  
Suplent: el funcionari que designe el mencionat institut, així mateix amb titulació igual o superior a la requerida per a subinspector i corresponent a la mateixa àrea de coneixements.
  
Titular: un funcionari de carrera d'aquesta corporació d'igual o superior categoria que la que es convoca i pertanyent a la mateixa àrea de coneixements.
  
Suplent: un funcionari de carrera d'aquesta corporació d'igual o superior categoria que la que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació d'igual o superior categoria que la que es convoca i pertanyent a la mateixa àrea de coneixements.
  
Suplent: un funcionari de carrera d'aquesta corporació d'igual o superior categoria que la que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació, d'igual o superior categoria que la que es convoca i pertanyent a la mateixa àrea de coneixements.
  
Suplent: un funcionari de carrera d'aquesta corporació, d'igual o superior categoria que la que es convoca i pertanyent a la mateixa àrea de coneixements.
  
Titular: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Suplent: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Titular: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Suplent: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Titular: Un representant de l'administració del Consell, designat per la Conselleria de Presidència amb titulació igual o superior a la requerida per a subinspector i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per subinspector i pertanyent a la mateixa àrea de coneixements.
  
En cas d'absència del president titular o suplent, la presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria primera de les que s'hi recullen, tant pel que fa a les assistències dels membres del tribunal com la dels assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
El tribunal podrà ser assistit per titulats especialistes per a la formulació i qualificació de les proves d'aptitud medicointel·lectual, físiques i d'idioma valencià.
  
Sisena. Calendari
  
La data, l'hora i el lloc de començament de les proves s'anunciarà en la publicació de la resolució per la qual s'aprove la llista d'admesos i exclosos a què es refereix la base quarta anterior.
  
Una vegada començades les proves selectives, no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal haurà de fer públics aquests anuncis al tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. (En qualsevol cas, des de la conclusió d'un exercici fins el començament del següent no hauran de transcórrer menys de 72 hores ni més de 45 dies).
  
Es podran reduir els terminis indicats si ho proposara el tribunal i ho acceptaren tots els aspirants o fóra sol·licitat per aquests per unanimitat. Açò es farà constar en l'expedient.
  
Setena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en casos de força major degudament justificats i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que se celebre a l'efecte.
  
El tribunal podrà demanar en qualsevol moment als aspirants que acrediten la seua identitat, per a la qual cosa caldrà de vagen provistos del document nacional d'identitat.
  
Vuitena. Llista d'aprovats i curs selectiu
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació aconseguida, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Després de presentar la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs de capacitació teoricopràctic que es realitze, amb una duració de dos mesos, de caràcter selectiu.
  
Prèviament, amb efectes durant la duració del dit curs, els aspirants aprovats seran nomenats funcionaris en pràctiques i els serà d'aplicació el que disposa l'article 3 del Decret 11/1992, de 16 de gener.
  
Superat el curs, l'Institut Valencià de Seguretat Pública comunicarà a l'òrgan competent la relació dels aspirants que l'hagen superat, amb indicació de les qualificacions obtingudes. Els aspirants que no superen el curs teoricopràctic cessaran com a funcionaris en pràctiques i podran ser nomenats de nou quan s'incorporen al següent curs. Si no superen aquest segon curs, decauran definitivament en el seu dret de reserva de plaça, i s'entendrà acabat el procés selectiu als efectes de poder convocar de nou la plaça o les places que no hagueren sigut cobertes.
  
Novena. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i dels requisits exigits en la norma segona de la present convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es refereix la base segona que ja hagen sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació d'aquests aspirants i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.
  
En el supòsit que l'aspirant és exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que, havent superat les proves, estiguen exclosos pel límit establit en la norma primera.
  
Deu. Nomenament
  
Una vegada complits els requisits precedents, i si escau, superat el corresponent curs de capacitació, es realitzarà el nomenament dels aspirants proposats com a funcionaris de carrera, en el termini màxim de 15 dies, des de la comunicació de l'Institut Valencià de Seguretat Pública, i hauran de prendre possessió del càrrec en el termini de 30 dies, a comptar del dia següent al de la notificació del nomenament.
  
Onze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Dotze. Normativa i recursos
  
1. La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril, el Reial Decret 896/1991, de 7 de juny, com també per la normativa autonòmica valenciana sobre la funció pública, el Decret 69/1986, de 2 de juny, la Llei 2/1990, de Coordinació de la Policia Local i altres normes reglamentàries.
  
2. Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Com a requisit per a la interposició del dit recurs, caldrà efectuar la comunicació prèvia d'aquesta interposició a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base dotze pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Catorze. Base addicional
  
Per tal donar compliment al que estableixen els articles 9 i 11 del Decret 11/1992, de 16 de gener, en relació amb l'article 2.3 del mateix text legal, les places que no foren cobertes pel torn de promoció interna per no superar el curs selectiu incrementaran en la següent convocatòria les que han de ser provistes pel torn lliure. Així mateix, les que quedaran vacants en aquest torn i pel mateix motiu passaran a la següent convocatòria de torn de mobilitat.
  
Normes específiques
  
Fase d'oposició. Per a promoció interna:
  
1. Prova prèvia. Aptitud medicointel·lectual.
  
Constarà de dues parts:
  
I. Test d'aptituds personals.
  
Es realitzaran un o diversos tests per a valorar les aptituds i actituds de l'aspirant per a l'exercici del lloc de treball de subinspector de la Policia Local. Si es considera necessari, es realitzarà una entrevista personal a tots o alguns dels aspirants.
  
Per al plantejament i la correcció de la prova test, així com per a la realització de les entrevistes, si s'escau, el tribunal estarà necessàriament assistit per almenys un llicenciat en Medicina i un altre en Psicologia que aplicaran el reconeixement psicotècnic d'acord amb el que estableix l'annex II. La qualificació dels exercicis psicotècnics serà d'apte o no apte; l'aspirant haurà de superar almenys, en el cas dels factors d'aptitud, quatre dels sis factors que s'han de valorar i haurà de superar en tots els casos el factor d'agilitat mental.
  
II. Reconeixement mèdic.
  
El practicarà el tribunal mèdic que es designe a l'efecte. Es realitzaran totes les proves clíniques, analítiques i complementàries o de qualsevol altre classe, que es consideren necessàries per a comprovar que l'opositor no està inclòs en el quadre d'exclusions que figura en l'annex III.
  
La qualificació d'aquesta prova serà d'apte o no apte.
  
2. Primer exercici. De caràcter obligatori i eliminatori.
  
Consistirà a superar les proves d'aptitud física el contingut i marques mínimes de les quals figuren en l'annex IV.
  
Quedaran exempts de la realització de les proves físiques aquells aspirants que hagueren realitzat amb anterioritat aquestes proves i es troben inclosos en el tram d'edats indicat en el barem d'edats de l'annex IV.
  
La qualificació d'aquest exercici serà d'apte o no apte, i caldrà superar com a mínim tres de les proves per a ser declarat apte.
  
3. Segon exercici. De caràcter obligatori i eliminatori.
  
Memòria projecte.
  
Consistirà en la presentació i exposició oral, durant una hora d'un estudi inèdit, d'una extensió mínima de seixanta fulls mecanografiats a doble espai i una sola cara, mida DIN A4, sobre l'organització, problemàtica i funcions i serveis del Cos de la Policia Local a un municipi amb una població de 500.000 habitants. Durant l'exposició el tribunal podrà sol·licitar aclariments o formular preguntes sobre el tema.
  
La qualificació d'aquest exercici serà de 0 a 10 punts i caldrà obtindre un mínim de 5 punts per a superar-lo.
  
4. Tercer exercici. De caràcter obligatori i eliminatori
  
Test de cultura policíaca.
  
Consistirà a contestar correctament per escrit, un qüestionari de 100 preguntes tipus test, relacionat amb temes professionals de policia, el temari del qual s'explicita en l'annex V (dret penal, processal, constitucional, hisenda pública i administració tributària, administratiu, bans i ordenances, policia de trànsit i circulació, psicologia i sociologia, etc.).
  
La qualificació d'aquest exercici serà de 0 a 10 punts i caldrà obtindre un mínim de 5 punts per a superar-lo.
  
5. Quart exercici. De caràcter obligatori
  
Consistirà a traduir del valencià al castellà i viceversa un text proposat pel tribunal, en un temps màxim de 30 minuts.
  
Aquest exercici es qualificarà de 0 a 2 punts i no serà eliminatori.
  
Fase de concurs. Per a torn de promoció interna:
  
Finalitzada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits inclòs en l'annex I d'aquestes bases.
  
La puntuació obtinguda en la fase de concurs se sumarà a l'obtinguda en la fase d'oposició, i l'ordre de prioritat per a l'adjudicació de les places serà el determinat per la puntuació total obtinguda.
  
Annex I
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala i categoria a què pertanyen, d'acord amb la següent escala:
  
a) Grup A: Doctor: 10 punts.
  
Llicenciat o equivalent 8 punts.
  
b) Grup B: diplomat universitari o equivalent: 7 punts.
  
c) Diplomat en Criminologia : 7 punts
  
d) Grup C: batxillerat, Formació Professional de segon grau: 5 punts
  
e) Superació de les proves d'accés a la universitat majors de 25 anys: 5 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes. La possessió del títol de Batxillerat o Formació Professional de segon grau, exclourà la valoració de les proves d'accés a la Universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat
  
Fins un màxim de 20 punts:
  
- Per cada any complet d'antiguitat en la mateixa escala i categoria de la Policia Local o superior: 1,50 punts.
  
- Per cada any complet d'antiguitat en categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits
  
Fins un màxim de 15 punts:
  
Coneixement del valencià acreditat amb certificat oficial de la Junta Qualificadora de Coneixements del Valencià:
  
- Coneixements orals: 0,75 punts.
  
- Grau elemental: 1,25 punts.
  
- Grau mitjà: 2,50 punts.
  
- Grau superior: 3 punts.
  
Coneixement d'un o més idiomes acreditats documentalment mitjançant certificació expedida per facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs:
  
Fins un màxim de 50 punts:
  
Per realització de cursos organitzats per l'Institut Valencià de Seguretat Pública o homologats per aquest, ajustats al següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
- Quan es tracte de cursos de duració inferior a la mínima susdita, la puntuació vindrà donada per la suma del còmput d'hores i/o assistència d'aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 10 punts.
  
Els cursos organitzat i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995) així com els realitzats pel Ministeri d'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es van tindre en compte a efectes de titulació acadèmica per a promoció interna.
  
6. Premis, distincions i condecoracions
  
Fins a un màxim de 10 punts:
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la Conselleria competent en matèria de policia local, 1 punt per cadascuna d'aquestes.
  
Per ser objecte de felicitació o menció col·lectiva pel director general de la Conselleria competente en matèria de Policia Local, 0,25 punts per cada una d'elles.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascun d'aquests. Si la condecoració és concedida a títol col·lectiu la puntuació serà de 0,25 punts per a cadascun d'aquests.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts.
  
7. Altres mèrits.
  
Fins a un màxim de 4 punts:
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, i també els cursos inclosos en el Pla de Formació Contínua i altres degudament acreditats i no valorats en els anteriors apartats, lliurement considerats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cadascuna d'aquestes.
  
8. Prova i entrevista personal
  
Es realitzarà davant el tribunal qualificador i es valorarà fins un màxim de 10 punts, amb el contingut i puntuació que s'assenyala:
  
a) Coneixements del terme municipal, llista de carrers, serveis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, l'eficàcia, la iniciativa i l'experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista, mitjançant la convocatòria corresponent i amb la menció de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe almenys a 20 punts.
  
Els mèrits al·legats i qualssevol altres dades hauran d'estar referits a la data d'acabament del termini de presentació d'instàncies.
  
En qualsevol moment del procés d'adjudicació podrà sol·licitar-se formalment dels interessats els aclariments o, si escau, la documentació addicional que s'estime necessària per a la comprovació dels mèrits.
  
Annex II
  
Barem per al reconeixement psicotècnic.
  
Factors que cal valorar:
  
I. Aptituds mentals.
  
- Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
- Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
- Rapidesa i precisió perceptiva: és una anàlisi ràpida de situacions complexes, creada per a mesurar la rapidesa de respostes en activitats de tipus perceptiu.
  
- Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
- Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
- Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa, és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a respecte a si mateix, té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
Característiques del test d'aptitud:
  
- Puntuacions decils.
  
- Nivells uniformes aconsellables.
  
Torn de promoció interna:
  
- Raonament verbal 5,50
  
- Raonament abstracte 5,00
  
- Rapidesa i precisió perceptiva 4,50
  
- Atenció i resistència a la fatiga 5,50
  
- Agilitat mental 5,50
  
- Memòria visual 5,50
  
Característiques del test de l'actitud.
  
Per a l'avaluació de les proves d'actitud són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de no ajustar-se al perfil establit, si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar. Haurà de superar en tots els casos el factor d'agilitat mental.
  
Annex III
  
Quadre d'exclusions mèdiques. Torn de promoció interna
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió
  
2.1. Agudesa visual amb o sense correcció als dos terços de la visió normal en ambdós ulls
  
2.2. Hemianòpsia completa i absoluta.
  
3. Oïda i audició
  
Agudesa auditiva que supose una pèrdua entre 1.000 i 3.000 hertzs a 45 decibels o de 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs els 170 mmHg en pressió sistòlica i els 95 mmHg en pressió diastòlica; a judici del tribunal mèdic es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva, el pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
Annex IV
  
Proves físiques:
  
1. Carrera de resistència 1.000 metres.
  
2. Salt de longitud amb carrera.
  
3. Natació 50 metres.
  
4. Prova de resistència abdominal en un temps no superior als 90 segons, que ha de realitzar-se sota les següents condicions:
  
a) Posició inicial: en posició supina (cap amunt), amb les mans entrellaçades per darrere del cap i els genolls flexionats a 90º aproximadament.
  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, la persona aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90 segons.
  
e) Dins del temps per a la realització de la prova (90 segons) l'aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90 segons de la prova.
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
Annex V
  
Programa
  
Dret Constitucional
  
Tema 1. Organització política de l'estat espanyol. Classe i forma d'estat. Organització territorial de l'estat. Relació entre el govern i les Corts Generals.
  
Tema 2. La Corona. Funcions constitucionals del rei. Successió i regència. El referendament.
  
Tema 3. La Constitució espanyola de 1978. Estructura, contingut i principis bàsics. Reforma de la Constitució. El sistema constitucional. Principis generals.
  
Tema 4. Dels drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats. Especial referència als drets fonamentals de llibertat i seguretat, honor i intimitat personal, llibertat ideològica, religiosa i de culte, associació i manifestació, integritat física i moral.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. El Govern. Composició i funcions. La funció executiva. La potestat reglamentària.
  
Tema 8. L'organització territorial espanyola. Les comunitats autònomes. Els estatuts d'autonomia, òrgans i competències. L'administració pública: estatal, autònoma i local.
  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 10. L'administració local. Caràcter natural de l'administració local. L'administració local com a instrument de descentralització. L'administració local en la Constitució espanyola de 1978. Entitats que comprén l'administració local.
  
Tema 11. El dret administratiu. Fonts. La llei. Normes no parlamentàries equiparades a la llei. El reglament, concepte i classes.
  
Tema 12. El municipi: òrgans unipersonals de govern. L'alcalde, els tinents d'alcalde, els regidors.
  
Tema 13. Òrgans col·legiats de govern. El ple de l'Ajuntament. La Comissió de Govern. Òrgans consultius i participatius. Les comissions informatives. Les juntes de districte.
  
Tema 14. La funció pública en general i els funcionaris de les entitats locals. Organització de la funció pública local.
  
Tema 15. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 16. Responsabilitat dels funcionaris. Reglament de règim disciplinari. Incoació d'expedients.
  
Tema 17. El procediment administratiu. Concepte i finalitats. Estudi de la legislació general vigent en la matèria, amb especial consideració de la Llei Règim Jurídic de les Administracions Públiques i del Procediment Administratiu Comú. (Llei 30/1992, de 26 de novembre ?BOE 27.11.1992). Fases del procediment. L'audiència a l'interessat i altres tràmits. Notificacions.
  
Tema 18. La revisió administrativa de l'acte administratiu. Procediments i límits de la revisió. Recursos: ordinari, de revisió. El recurs contenciós administratiu.
  
Hisenda pública i administració tributària.
  
Tema 19. Les hisendes locals. Classificació dels ingressos, segons la legislació d'hisendes locals. La imposició i ordenació de tributs locals. Les ordenances fiscals.
  
Tema 20. Taxes i contribucions especials. Els preus públics.
  
Tema 21. El pressupost dels ens locals: concepte i contingut. La gestió del pressupost de despeses.
  
Bans i ordenances municipals
  
Tema 22. Obligacions i competències dels ajuntaments. Les ordenances municipals. Els bans d'Alcaldia.
  
Tema 23. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 24. Establiments i espectacles públics i seguretat ciutadana. Legislació actual. Concepte. Disposicions de la Generalitat Valenciana vigents en la matèria. Regulació, contingut i finalitats del catàleg d'espectacles, establiments públics i activitats recreatives i del registre d'empreses, locals i titulars.
  
Tema 25. Llocs, recintes i instal·lacions destinats a espectacles i recreacions públiques. Ubicació, eixides i portes d'accés. Portes d'emergència. Vestíbuls. Escales. Ascensors. Corredors. Lavabos. Enllumenats. Elements personals que intervenen en els espectacles públics i activitats recreatives. Llibres de reclamacions. Infraccions i sancions. Prohibicions. Suspensions. El dret.
  
Tema 26. Les activitats ludicofestives i la seua incidència en la seguretat ciutadana. Festes amb animals. Focs d'artifici, classes d'artificis pirotècnics. Muntatge d'espectacles. Distància dels focs i protecció personal (Reglament d'Explosius, Reial Decret 2.144/1978 i Ordre Ministerial de 20 d'octubre de 1988).
  
Tema 27. Normativa estatal i autonòmica sobre activitats molestes, insalubres, nocives i perilloses. Normativa sobre protecció d'animals de companyia. Infraccions i sancions.
  
Tema 28. Reglamentació en matèria d'autos taxi i autos turisme. Documentació necessària d'aquests vehicles, requisits, tarifes, competència.
  
Tema 29. Ordenances de via pública (revetles, guals, tendals, instal·lació de taules i cadires, contenidors, grues i material de construcció). Òrgan competent per a la seua autorització. Sancions.
  
Tema 30. Normativa general i autonòmica sobre ordenació del comerç, en particular les ofertes de venda directa i la venda ambulant o no sedentària. Requisits per a aquest tipus de vendes.
  
Tema 31. Normativa relacionada amb usos i activitats. Ordenances municipals de neteja urbana. Bans de l'Alcaldia de data 20 de maig de 1981, article 1 i Bans d'Alcaldia de data de 2 de juliol de 1979, articles 1 i 3.
  
Tema 32. Competències municipals sobre serveis socials. Especial referència a la mendicitat i la seua problemàtica jurídica.
  
Dret penal
  
Tema 33. El Codi Penal de 1995. Garanties penals i d'aplicació de la Llei Penal. La infracció penal. Concepte. El delicte i la falta. Els responsables criminals dels delictes i faltes. Les causes que eximeixen de la responsabilitat criminal i les circumstàncies que l'atenuen o agreugen.
  
Tema 34. Delictes d'homicidi, avortament, els delictes de lesions. Delictes relatius a la manipulació genètica.
  
Tema 35. Delictes contra la llibertat. Les detencions il·legals, amenaces i coaccions. De les tortures i altres delictes contra la integritat moral. L'omissió del deure de socors.
  
Tema 36. Delictes contra la llibertat sexual: agressions, abusos, assetjaments. Exhibicionisme i provocació sexual. Delictes relatius a la prostitució.
  
Tema 37. Delictes contra la intimitat, dret a la pròpia imatge i inviolabilitat del domicili. Descobriment i revelació de secrets. Violació de domicili, domicili de persones jurídiques i establiments oberts al públic.
  
Tema 38. Delictes contra l'honor. La calúmnia. La injúria.
  
Tema 39. Delictes contra les relacions familiars. Matrimonis il·legals. Suposició de paternitat, açò o condició del menor. Drets contra els drets i deures familiars.
  
Tema 40. Delictes contra el patrimoni i l'ordre socioeconòmic: furts, robatoris, extorsió, furt i robatori d'ús de vehicles. La usurpació. Les estafes i defraudacions. Les insolvències punibles. Els danys. Delictes relatius a la propietat intel·lectual, industrial, mercat i consumidors. Substraccions de coses pròpies a la seua utilitat social o cultural. La receptació.
  
Tema 41. Delictes contra la hisenda pública i la seguretat social. Delictes contra els drets dels treballadors.
  
Tema 42. Delictes relatius a l'ordenació del territori i la protecció del Patrimoni Històric. Delictes contra els recursos naturals i del medi ambient. Delictes relatius a la protecció de la fauna i la flora.
  
Tema 43. Delictes contra la seguretat col·lectiva. Delictes de risc catastròfic. Incendis. Delictes contra la salut pública. Delictes contra la seguretat del trànsit. Les falsedats.
  
Tema 44. Delictes contra l'administració pública: prevaricació, abandonament de destinació i omissió del deure de perseguir delictes, desobediència i denegació d'auxili, infidelitat en la custòdia de documents i violació de secrets, suborn, tràfic d'influències, malversació, fraus i exaccions il·legals. Abusos en l'exercici de la funció.
  
Tema 45. Delictes contra l'administració de justícia. La prevaricació. L'omissió del deure d'impedir delictes o promoure la seua persecució. Encobriment. La realització arbitrària del propi dret. Acusació i denúncia falsa. Simulació de delictes. Fals testimoniatge. L'obstrucció a la justícia i la deslleialtat professional. Trencament de condemna.
  
Tema 46. Delictes contra la constitució. Rebel·lió. Delictes contra la Corona. Delictes contra les institucions de l'estat i la divisió de poders. Delictes relatius a l'exercici dels drets fonamentals i llibertats públiques i el deure de compliment de la prestació social substitutòria. Delictes comesos per funcionaris amb garanties constitucionals. Ultratges a Espanya. Delictes contra l'ordre públic. Sedició. Atemptats. Resistència i desobediència. Desordres públics. Tinença, tràfic i depòsit d'armes i municions. Delictes de terrorisme.
  
Tema 47. De les faltes: contra l'ordre públic, contra els interessos generals, contra les persones i contra el patrimoni.
  
Tema 48. Les penes. Concepte i classes. Els òrgans de l'orde jurisdiccional penal.
  
Dret processal
  
Tema 49. Llei Orgànica Reguladora del Procediment Habeas Corpus (6/1984, de 24 de maig). De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts (articles 520 al 27 Llei d'Enjudiciament Criminal).
  
Tema 50. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.
  
Tema 51. De l'entrada i registre en lloc tancat (articles 545 al 548 Llei d'Enjudiciament Criminal). De la comprovació del delicte i esbrinament del delinqüent.
  
Tema 52. Presó provisional. Llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia Local
  
Tema 53. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 54. La Policia Local: conceptes previs. Missions i objectius. Estructura orgànica i funcional.
  
Tema 55. Ordenament legislatiu de la Policia Local. Principis bàsics d'actuació. Disposicions comunes estatutàries. Règim disciplinari.
  
Tema 56. La Llei 2/1990 de Coordinació de la Policia Local de la Comunitat Valenciana. Disposicions generals. L'estructura i l'organització. De la selecció, promoció i mobilitat. Dels drets i deures. Decret 25/1998, de 10 de març, pel qual es regula la Norma Marc sobre estructura, organització i funcionament dels Cossos de la Policia Local de la Comunitat Valenciana.
  
 Tema 57. Altres normes de desenvolupament de la Llei 2/1990, de Coordinació de la Policia Local. De la selecció, promoció i mobilitat. Uniformitat de la Policia Local de la Comunitat Valenciana; homogeneïtzació i homologació.
  
Tema 58. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de Policia Local. El registre de policies locals.
  
Tema 59. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 60. L'ordenació jurídica de la seguretat privada. Els vigilants de seguretat i les seues funcions. Els escoltes privats i les seues funcions. Els guàrdies particulars del camp i les seues funcions. La col·laboració d'empreses i del personal de seguretat amb els cossos i forces de seguretat.
  
Tema 61. Llei Orgànica 1/1992, de 21 de febrer, sobre Protecció de la Seguretat Ciutadana. Àmbit d'aplicació. Autoritats competents. Mesures d'acció preventiva i vigilància, espectacles públics i activitats recreatives, documentació i identificació personal, activitats rellevants per a la seguretat ciutadana, mesures de seguretat en establiments i instal·lacions.
  
Tema 62. Armes i explosius. Tinença i ús d'armes pels membres dels cossos de seguretat. Criteris d'utilització de l'equip d'autodefensa i armament.
  
Policia judicial i estupefaents
  
Tema 63. Farmacodependències. La droga. Dependències física i psíquica. Tolerància. El drogaaddicte. Classificació de les drogues.
  
Tema 64. Policia judicial. Composició. Funcions. Modalitats d'actuació. Principi d'actuació. Deure d'intervenir en unitats no específiques de policia judicial. Assignació de pràctiques correctes. Adscripcions temporals. Relació amb autoritats judicials i altres forces de seguretat.
  
Tema 65. L'atestat policial. Concepte. Diligències: requisits formals. Aspectes jurídics de l'atestat. Caràcter de denúncia: ratificació. Declaracions testificals.
  
Tema 66. La inspecció ocular. Finalitats i mesures preventives. El cos del delicte. Entrada i registre de domicili: requisits formals.
  
Tema 67. Detenció. Dret a la llibertat i seguretat. Consagració del principi a la legalitat en matèria de restriccions a la llibertat i seguretat. Límit temporal de les detencions preventives. Drets del detingut. Diligències relacionades amb la detenció. Detencions il·legals.
  
Policia administrativa
  
Tema 68. Estrangers. Concepte. Drets reconeguts en la legislació espanyola. Dret comparat.
  
Tema 69. Règim d'entrada dels estrangers a Espanya. Vies d'entrada autoritzades. Documentació necessària per a l'entrada d'estrangers en territori espanyol. Documents d'identificació. Visats: classes. Altres requisits exigibles als estrangers per a l'entrada a Espanya.
  
Tema 70. Situacions dels estrangers a Espanya. Residència i estància. Pròrroga d'estància: sol·licitud i documentació. Expedició i denegació. Extinció de la vigència.
  
Tema 71. Classes de permisos de residència: requisits i documentació. Competència per a la seua concessió. Targetes de residència. Pròrroga i renovació del permís. Fi de la vigència. Estrangers indocumentats. Estudiants estrangers.
  
Tema 72. Règim jurídic del control de canvis. Delictes monetaris. Infraccions administratives. Inspecció i investigació.
  
Tema 73. El document nacional d'identitat. Antecedents històrics. Legislació vigent. Concepte i caràcters. Dades del document. Competència, obligatorietat i validesa.
  
Policia de trànsit i circulació
  
Tema 74. Normativa general sobre trànsit, circulació de vehicles a motor i seguretat viària. Àmbit d'aplicació. Competències municipals. Les ordenances municipals sobre trànsit.
  
Tema 75. De la circulació dels vehicles. Lloc en la via: sentit de circulació, utilització dels carrils, voreres, refugis, illetes o dispositius de guia o anàlegs, divisió de les vies en les calçades. Límits de velocitat, competicions. Prioritat de pas. Vehicles i transports especials. Incorporació a la circulació. Canvis de sentit i marxa enrere. Adelantament. Règim de parada i estacionament. Encreuaments de passos a nivell i ponts llevadissos. Utilització de l'enllumenat. Advertències als conductors.
  
Tema 76. Altres normes de circulació: posada en marxa i desconnexió de motor, cinturó, casc i la resta d'elements de seguretat, vianants, circulació d'animals, comportament en casos d'emergència.
  
Tema 77. De la senyalització. Normes generals. Prioritat entre senyals. Format de senyals. Aplicació de senyals. Retirada, substitució i alteració de senyals. Senyals i ordres dels agents de circulació. Senyalització circumstancial que modifica el règim normal d'utilització de la via. Semàfors. Senyals verticals de circulació: d'advertència de perill, de reglamentació, d'indicació, de les marques viàries. Disposicions transitòries.
  
Tema 78. Quadre d'infraccions més habituals en matèria de circulació urbana segons el Reial Decret Legislatiu 339/1990, de 2 de març, i les seues modificacions posteriors (Llei 5/1997 de 24 de març). Infraccions de trànsit que constitueixen delicte. Procediment sancionador actualitzat.
  
Tema 79. Normes generals de circulació; assegurança obligatòria (Llei 122/1962 modificada pel Decret 632/1982 i Reial Decret Legislatiu 1.301/1986, de 28 de juny, actualitzat pel Reial Decret 2.641/1986 de 30 de desembre).
  
Tema 80. Nivells sonors permesos en vehicles i infracció a aquests (articles 90 i 210). Inspecció tècnica de vehicles (Reial Decret 2.344/1985, de 20 de novembre, i article 253 del Codi de Circulació). Vehicles especials (article 305 Codi de Circulació). Altres infraccions al Codi de Circulació, com els articles 212, 216, 230 i 238 d'aquest.
  
Tema 81. La circulació. Òrgans competents. Vigilància i regulació de la circulació. Normes generals de comportament en la circulació. De la càrrega de vehicles i del transport de persones, mercaderies o coses. Ordenació del trànsit.
  
Tema 82. Permisos i llicències de conduir.
  
Tema 83. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers. (Reial Decret 773/1979, de 6 de març, modificat pel Reial Decret 263/1983 de 9 de febrer).
  
Tema 84. El transport escolar. (Llei 16/1987, Reial Decret 2.344/1985 i article 253 Codi de Circulació, Reial Decret 2.296/1983, de 25 d'agost, i Decret 77/1984, de 30 de juliol, del Consell de la Generalitat Valenciana). Disposicions legals estatals i autonòmiques valencianes sobre transports.
  
Tema 85. Els accidents de trànsit: concepte i consideracions prèvies. Les seues causes. Classes i fases.
  
Tema 86. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcholímetres: descripció general i forma d'actuar. Articles 20 a 16 del Reglament General de Circulació.
  
Tema 87. Recopilació legislativa: Reial Decret Legislatiu 339/1990, de 2 de març. Text articulat de la Llei sobre el Trànsit, Circulació de Vehicles de Motor i Seguretat Viària. Modificacions posteriors (Llei 5/1997 de 24 de març).
  
Psicologia
  
Tema 88. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...), regles bàsiques per a l'exercici del comandament. Activitats més característiques del comandament.
  
Tema 89. Característiques del comandament. Funcions del comandament (planificar, executar, organitzar, coordinar, etc.) Estils de comandament. Aspectes que distingeixen el bon cap. Metodologia del comandament.
  
Tema 90. Presa de decisions. El procés de decisió. Reixa de direcció. Poder i autoritat.
  
Tema 91. Tècniques de direcció. El factor temps. Selecció de tasques. Utilització de mitjans. Horaris i programes. Relació cap-subordinat. Les reunions.
  
Tema 92. Tècniques per a controlar situacions difícils. La reunió està a punt de ser incontrolable. La reunió s'aparta de l'objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre ells.
  
Tema 93. Principis de disciplina efectiva. Responsabilitat del cap. Bàsiques. Com a representant del cap director; Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Tema 94. Tipus d'ordres. Ordre terminant, tipus de sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 95. Qualitats o atributs d'un bon cap. Com actua un bon cap. Com es fa una amonestació. Com s'atenen les queixes. Mètode dels vuit passos.
  
Sociologia
  
Tema 96. Comportaments col·lectius. Concepte i classificació. Tipologia de les masses segons la manera de produir-se el comportament col·lectiu. Teories psicològiques explicatives del comportament col·lectiu. Possibilitats d'intervenció en els fenòmens col·lectius.
  
Tema 97. El comportament en els desastres. Conductes en les distintes fases d'una catàstrofe. Efectes i conseqüències dels desastres en les persones. Reacció davant una situació de desastre.
  
Tema 98. Els grups socials. Grup de pertinença, de referència, xicotets. Els grups davant la frustració. Característiques del grup. Tècniques del grup.
  
Tema 99. Procés de socialització. Disposició a assumir un paper. Trets de personalitat en la dinàmica de grups. Recomanacions. Liderat, paper del líder, factors, funcions.
  
Tema 100. La comunicació i la informació. Procés de comunicació, ascendent, descendent, horitzontal. Escrita i oral. La distorsió. Problemàtiques de la comunicació.
  
Dret mercantil
  
Tema 101. Normativa comunitària sobre la protecció de la propietat industrial i intel·lectual. Patents. Registre i depòsit de dissenys i models industrials. Conveni de París de 1882. Conveni de Berna de 1887 i posteriors modificacions.
  
Tema 102. Normativa de la CEE sobre mercaderies amb usurpació de marques. La legislació sobre propietat industrial, marques i patents. La defensa dels consumidors. Les normes sobre difusió de material videogràfic.